San Lorensas (Argentina)

San Lorensas () – miestas Argentinoje, Santa Fė provincijoje, Rosarijo aglomeracijoje, 23 km į šiaurę nuo Rosarijo, Paranos pakrantėje. Departamento centras.

Tiksli miesto įkūrimo data nėra žinoma, tačiau manoma, kad dabartinės miesto apylinkės apgyvendintos 1796 m. gegužės 6 d. čia atvykus pranciškonų vienuoliams. 1813 m. vasario 3 d. mieste įvyko San Lorenso mūšis tarp rojalistų ir San Martino išsivadavimo armijos.

San Lorensas – svarbus Argentinos transporto koridorius. Per San Lorenso ir gretimą Puerto Cheneral San Martino uostą prie Paranos eksportuojama šalies centrinių rajonų produkcija: kukurūzai, sojos, kviečiai, jautiena ir kt.). Mieste įsikūrusios naftos chemijos, maisto, keramikos įmonės.

Lankytini objektai:
 Campo de Gloria („Šlovės Laukas“) – nacionalinis istorijos paminklas, skirtas pagerbti kovojusiems už Argentinos laisvę,
 Istorinė pušis, pasodinta miestą įkūrusių vienuolių,
 XVIII a. įkurtas šv. Karolio vienuolynas – mūšio muziejus,
 Šv. Lauryno bažnyčia,
 Parkai upės pakrantėje.

 Šaltiniai 

 Nuorodos 
 San Lorenso uostas 
 Oficiali svetainė 

Kategorija:Santa Fė provincijos miestai